بۆسەی ئەلعوتەیبە

بۆسەی ئەلعوتەیبە ئۆپەراسیۆنێک بوو کە لەلایەن سوپای ڕژێمی بەشار ئەسەدەوە بە ھاوکاری میلیشیاکانی حیزبوڵڵای لوبنان و میلیشیاکانی ئێران ئەنجامدرا و تێدا مینیان لە دژی نزیکەی ١٧٥ ھاووڵاتی مەدەنی تەقاندەوە کە ھەوڵیان دەدا ھەڵبێن بۆ ڕزگاربوون لەو گەمارۆی توندەی ڕژێمەکە بەسەر غوتەی ڕۆژھەڵاتدا لە ڕیفی دیمەشقدا سەپاندبوو.

بۆسەکە
پێش دوو ھەفتە، ئۆپەراسیۆنەکانی سوپای سووریا دەستی پێکرد کاتێک بەشی ھەواڵگری سەربازی سووریا پەیوەندییەکانی نێوان ئەفسەرانی بەرەی نوسرە لە ئوردن و چیاکانی قەلەموون وەرگرت. ئەبوو محەممەد جۆلانی، سەرکردەی بەرەی نوسرە، بڕیاری دا کە یەکەیەکی زیاتر لە ٢٥٠ پیاو لە چیاکانی قەلەموونەوە بچنە شاری مەفرق لە ئوردن. پلانەکە ئەوە بوو کە بە شەو گەشت بکەن بۆ ئەوەی لەلایەن شەڕکەرانی دووژمنەوە نەبینرێن و دوور بن لە قەرەباڵغی سەر رێگاکان. دوای وەرگرتنی ئەم پەیوەندییانە، سوپای سووریا دەستی کرد بە خۆپارێزی لە ناوچەکە و مینی چاند لەسەرانسەری شارۆچکە و دەریاچەی عوتەیبە.

نزیکەی کاتژمێر ١٢:٠٠ی شەو، شەڕکەرانی بەرەی نوسرە و بەرەی ئیسلامیی دەستیان کرد بە جووڵە بەرەو سنووری ئوردن. بێ ئاگا لە بۆسەکەیان، کاروانی ئۆتۆمبێلەکان پێش ئەوەی بچنە رۆژھەڵاتی غووتە وەستان. ئەمەش بەھۆی ئەو فەرمانانەوە بوو کە لەلایەن جۆلانییەوە دەرکرابوون و داوای لە پیاوەکان کردبوو کە بە پیادە بڕۆن.

نزیکەی کاتژمێر ٢:٤٥ی بەیانی، ھێزەکان گەیشتنە عوتەیبە. تەنھا ئەوە مابوو کە پارچە زەوییەکی وێران تێپەڕێنن و بە سەلامەتی بچنە ناو ئوردن. چەکدارەکان، بێ ئاگا لەوەی کە تەنھا چوونەتە ناو کێڵگەیەکی مینی سەد یاردەیی، خێرایی خۆیان بەرەو سنوور زیاد کرد. ئەمەش ئەو کاتە بوو کە مینەکان دەستیان کرد بە تەقینەوە و بۆشاییان لە نێوان چەکدارەکاندا دروست کرد. شەڕکەرە ماوەکان ھەوڵیان دا لە کێڵگەی مینەکان ھەڵبێن، بەڵام تاریکییەکە وای لێکردن قورس بێت لە مینەکان دوور بکەونەوە. تەنھا دوای ئەوەی ئارامی گەڕایەوە، سوپای سووریا دەستی کرد بە تەقاندنی گوللە ھاوەن بەسەریاندا، بۆ ئەوەی ئەوانەی ماونەتەوە لەناوبەرن. باس دەکرێت زۆربەیان ھاووڵاتی سعوودی، قەتەری و چیچانی بوون.https://web.archive.org/web/20171009172821/http://electronicresistance.net/featured-news/syrian-army-conducts-a-massive-operation-near-the-jordanian-border/

راگەیاندن
ڤیدیۆیەک تەقینەوەی راستەقینەی بۆسەکە دەخاتە روو، کە بە دوو قۆناغ ئەنجام درا. یەکەمیان بووە ھۆی زۆری زیانەکان.

کەناڵی تەلەڤیزیۆنی ئەلمەنار رای گەیاند کە شەڕکەرەکان ھەوڵیان دەدا لە رۆژھەڵاتی غووتە بچنە دەرەوە بۆ ئەوەی بەشداری لە شەڕەکانی شارۆچکەی دەرعا یان چیاکانی قەڵەموون بکەن. گرووپی چەکداری جەیش ئەلئیسلام بانگەشەی ئەوەی کرد کە کوژراوەکان ھاووڵاتی مەدەنی بوون کە ھەوڵیان دەدا لە گەمارۆکە ھەڵبێن، و رای گەیاند کە ھیچ شەڕکەرێکیان لەدەست نەداوە، بەڵام وێنەکانی بریندارەکان دواتر لە رێگەی تۆڕە کۆمەڵایەتییەکانەوە بڵاوکرانەوە کە ھەموو کوژراوەکانی وەک چەکدار پشتڕاست دەکەنەوە.https://web.archive.org/web/20180825081733/https://www.youtube.com/watch?v=ViusZthiSmwhttps://web.archive.org/web/20181201121044/https://www.bbc.com/news/world-middle-east-26356464

 سەرچاوەکان 

 سەرچاوەکان